AIŠKINAMASIS RAŠTAS

Dėl Molėtų rajono savivaldybės jaunimo savanoriškos tarnybos finansavimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

 Tarybos sprendimo projekto tikslas – patvirtinti Molėtų rajono savivaldybės jaunimo savanoriškos tarnybos finansavimo savivaldybėje tvarkos aprašą. Jaunuolis, atlikęs savanorišką 6 mėnesių trukmės veiklą, turės galimybę gauti 0,25 balo prie stojamojo balo stojant į aukštuosius Lietuvos universitetus. Jaunimo savanoriškos tarnybos savivaldybėje organizavimui skirtos lėšos bus naudojamos savanorišką veiklą organizuojančios organizacijos jaunimo savanoriškos tarnybos programos veiklos ir administravimo išlaidoms padengti bei savanoriams reikalingoms paslaugoms, kurie pagal kvotas nebepatenka į finansuojamą jaunimo reikalų departamento jaunimo savanoriškos tarnybos programą, prioritetą teikiant 12-os klasės moksleiviams. Jaunimo reikalų departamento duomenimis, vieno jaunuolio vieno mėnesio išlaidos siekia 58 Eur, 6 mėn. atitinkamai - 348 Eur. 2020 m. I-o pusmečio duomenimis, Molėtų rajono savivaldybėje jaunimo reikalų departamentas finansavo 1-ą mokinę, ir 100 procentu patenkino poreikį, II-o pusmečio duomenimis – 5 -is mokinius, 1-ai mokinei neužteko jaunimo reikalų departamento skirto finansavimo.

 Vykdant Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020-2022 metų patvirtinimo“, 5 programos 1 tikslo 1 uždavinio 5 priemonę „Savanorystės skatinimas“, kodo 05.01.01.05 „Savanoriškos tarnybos organizavimo ir finansavimo tvarkos aprašo parengimas ir įgyvendinimas“ ir 05.01.01.07 „Skatinimas jaunimą savanoriauti“ (toliau – Priemonė), parengtas Molėtų rajono savivaldybės jaunimo savanoriškos tarnybos finansavimo tvarkos aprašas, kuris nustato programos finansavimo tvarką.

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo punktai: 7 straipsnio 22 punktu (*įgyvendinti jaunimo politiką*) ir 16 straipsnio 4 dalimi (*neteko galios nuo tos dienos, kai 2015 metais naujai išrinktos savivaldybių tarybos susirinko į pirmąjį posėdį*).

 Lietuvos Respublikos savanoriškos veiklos įstatymo patvirtinto 2011 m. birželio 22 d. Nr. XI-1500, 11 straipsniu.

 Jaunimo savanoriškos tarnybos organizavimo tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, 20.2 punktu.

 Taip pat vadovaujantis Molėtų rajono savivaldybės jaunimo reikalų tarybos 2020 m. birželio 4 d. posėdžio protokolu Nr.V4-15  kuriame patvirtintas patikslintas veiklos planas, numatant savanoriškos veiklos uždavinius.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės: Molėtų rajono savivaldybė sudarys galimybę jaunuoliams, kuriems nepakanka jaunimo reikalų departamento skirto finansavimo, skirti finansavimą jaunimo savanoriškai tarnybai atlikti. Jaunuolis, atlikęs savanorišką 6 mėnesių trukmės veiklą, turės galimybę gauti 0,25 balo prie stojamojo balo stojant į aukštuosius Lietuvos universitetus.

**4. Priemonės sprendimui įgyvendinti**

 Priimto sprendimo vykdymas.Planuojama, kad patvirtinus šį aprašą bus sudaryta galimybė didesniam skaičiui Molėtų rajono mokinių dalyvauti savanorystės programoje ir gauti papildomą stojamąjį balą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Rajono savivaldybės strateginio veiklos plano 2020−2022 m. 5 programoje 05.01.01.07 priemonei „Skatinimas jaunimą savanoriauti“ 2021 metams planuojama apie 1000 Eur.

**6. Vykdytojai, įvykdymo terminai**

Molėtų rajono savivaldybės administracijos Kultūros ir švietimo skyriaus jaunimo reikalų koordinatorius, nuo 2021 m. sausio mėnesio.